**COMITETUL JUDEŢEAN PENTRU SITUAŢII DE URGENŢĂ**

**DÂMBOVIŢA**

**HOTĂRÂREA nr. 59/22.10.2020**

**privind aprobarea scenariului de funcţionare pentru unele clase/ unităţi de învăţământ din judeţul Dâmboviţa**

Având în vedere:

- prevederile H.G. nr. 856/14.10.2020 privind prelungirea stării de alertă pe teritoriul României începând cu data de 15 octombrie 2020, precum şi stabilirea măsurilor care se aplică pe durata acesteia pentru prevenirea şi combaterea efectelor pandemiei de COVID-19;

- prevederile art. 16 din Ordinul comun al Ministerului Educa**ţ**iei şi Cercetării şi al Ministerului Sănătăţii nr. 5.487/1.494 din 31 august 2020 pentru aprobarea măsurilor de organizare a activităţii în cadrul unităţilor de învăţământ în condiţii de siguranţă epidemiologică pentru prevenirea îmbolnăvirilor cu virusul SARS-CoV-2;

- adresa Direcţiei de Sănătate Publică Dâmboviţa înregistrată la Instituţia Prefectului-judeţul Dâmboviţa sub nr. 10852/22.10.2020 prin care sunt comunicate ratele de incidenţă cumulată a cazurilor pe ultimele 14 zile;

 - avizul nr. 10389/22.10.2020 al Inspectoratului Şcolar Judeţean Dâmboviţa emis în baza hotărârilor consiliilor de administraţie ale unităţilor de învăţământ din judeţul Dâmboviţa şi înregistrat la Instituţia Prefectului - judeţul Dâmboviţa sub nr. 10.861/22.10.2020;

 - avizul nr. 24344/22.10.2020 al Direcţiei de Sănătate Publică Dâmboviţa şi înregistrat la Instituţia Prefectului-judeţul Dâmboviţa sub nr. 10862/22.10.2020;

- Hotărârea C.J.S.U. nr. 54/19.10.2020 privind aprobarea scenariilor de funcţionare pentru unităţile de învăţământ/clase/grupe din judeţul Dâmboviţa.

În considerarea aprobării tacite a proiectului de hotărâre nr. 59, comunicat spre analiză şi dezbatere Comitetului Judeţean pentru Situaţii de Urgenţă la data de 22 octombrie 2020,

În temeiul art. 10 dinRegulamentul-cadru privind structura organizatorică, atribuţiile, funcţionarea şi dotarea comitetelor şi centrelor operative pentru situaţii de urgenţă, aprobat prin H.G. nr. 1491/2004

**Comitetul Judeţean pentru Situaţii de Urgenţă Dâmboviţa adoptă prezenta**

**HOTĂRÂRE:**

**Art. 1.** Începând cu data prezentei, toate unităţile de învăţământ de pe raza comunei Cândeştivor funcţiona **în scenariul 3 (rata de incidenţă a localităţii 3,72/1.000 locuitori).**

**Art. 2.** Începând cu data prezentei, toate unităţile de învăţământ de pe raza comunei Nucetvor funcţiona **în scenariul 3 (rata de incidenţă a localităţii 3,5/1.000 locuitori).**

**Art. 3.** Până la data de 02.11.2020, inclusiv, toate clasele din cadrul Şcolii Gimnaziale “I. Al. Brătescu Voineşti” Târgovişte vor funcţiona **în scenariul 3.**

**Art. 4.** Până la data de 02.11.2020, inclusiv, toate clasele din cadrul Colegiului Naţional “Ienăchiţă Văcărescu” Târgovişte vor funcţiona **în scenariul 3.**

**Art. 5.** Până la data de 28.10.2020, inclusiv, clasele a V-a – grupa 2, a VI-a – grupa 2, a VII-a – grupa 2, a VIII-a A şi a VIII-a B din cadrul Şcolii Gimnaziale nr. 3 Moreni vor funcţiona **în scenariul 3.**

**Art. 6.** Până la data de 28.10.2020, inclusiv, clasele a VIII-a A şi a VIII-a B din cadrul Şcolii Gimnaziale “Tudor Vladimirescu” Târgovişte vor funcţiona **în scenariul 3.**

**Art. 7.** Până la data de 29.10.2020, inclusiv, clasa I B din cadrul Şcolii Gimnaziale “Prof. Paul Bănică” Târgovişte va funcţiona **în scenariul 3.**

**Art. 8.** Până la data de 01.11.2020, inclusiv, clasa a XII-a E din cadrul Colegiului Naţional “Constantin Carabella” Târgovişte va funcţiona **în scenariul 3.**

**Art. 9.** Până la data de 01.11.2020, inclusiv, clasa în regim simultan Pregătitoare + III din cadrul Şcolii Primare Mărunţişu Costeşti Vale (structură a Şcolii Gimnaziale Costeşti Vale) va funcţiona **în scenariul 3.**

**Art. 10.** În situaţia în care până la datele menţionate la art. 3-9, D.S.P. Dâmboviţa nu semnalează niciun impediment, efectele prezentei hotărâri încetează şi activitatea claselor/ unităţilor şcolare menţionate mai sus va fi reluată potrivit scenariului anterior.

**Art. 11.** Hotărârea C.J.S.U. nr. 54/19.10.2020 se modifică în mod corespunzător potrivit dispoziţiilor prezentei hotărâri.

**Art. 12.** Prin grija Secretariatului Tehnic Permanent al Comitetului Judeţean pentru Situaţii de Urgenţă Dâmboviţa, prezenta hotărâre se transmite Departamentului pentru Situaţii de Urgenţă, Inspectoratului General pentru Situaţii de Urgenţă, membrilor Comitetului Judeţean pentru Situaţii de Urgenţă Dâmboviţa, Direcţiei de Sănătate Publică Dâmboviţa, Inspectoratului Şcolar Judeţean Dâmboviţa, precum şi primarilor, în calitate de preşedinţi ai Comitetelor Locale pentru Situaţii de Urgenţă din următoarele unităţi administrativ-teritoriale: **Cândeşti, Nucet, Târgovişte, Moreni, Costeşti Vale.**

**PREŞEDINTELE C.J.S.U. DÂMBOVIŢA**

**PREFECT,**

**dr. ing. AURELIAN POPA**